Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Asunto- ja rakennusministeri Uri Ariel -
antoi määräyksen Länsirannan asutusten laajentamisesta -
Ranskasta saapuvien maahanmuuttajien asuttamiseksi.
Uuden raportin mukaan Israelin asema maailmalla -
heikkenee todennäköisesti edelleen vuoden 2015 aikana.
USA:n ulkoministeri Kerry saapui Geneveen -
Irania koskevien ydinneuvottelujen edellä.
Poliittisella kentällä myllersi eilen, -
kun asunto- ja rakennusministeri Ariel määräsi asutusten laajentamisesta -
Ranskasta saapuvien maahanmuuttajien asuttamiseksi.
Pariisilaisen kosher-ruokakaupan viime viikon terrori-iskun jälkeen -
monet ranskanjuutalaiset ovat sanoneet aikovansa muuttaa Israeliin.
Israelin TV2-kanava kertoi, -
että asunto- ja rakennusministeri Ariel (Juutalainen koti -puolueesta) -
pitää muuttoaaltoa mahdollisuutena vahvistaa Länsirannan asutuksia.
Hän ohjeisti maanantaina ministeriötään ja virkamiehiä -
laajentamaan juutalaisasutuksia Länsirannalla -
Ranskasta saapuvan muuttovirran sulauttamiseksi.
Kirjeessään juutalaisasutusten Jesha-kattojärjestölle -
Ariel pyysi viranomaisia valmistelemaan asutuksia -
suurelle ranskanjuutalaisten muuttoaallolle -
sekä ryhtymään heti paikantamaan laajennettavissa olevia asutuksia.
Merets-puolueen johtaja Galon sanoi vievänsä asian -
oikeuskanslerille sekä keskusvaalilautakunnalle.
Ministeri Ariel vastasi: ”Toisin kuin Galon ja hänen toverinsa, -
ranskanjuutalaiset ovat todellisia sionisteja. Yritän löytää ratkaisuja -
uusien maahanmuuttajien asuttamiseksi ympäri Israelia.”
Työväenpuolueen Herzog ja Hatnua-puolueen Livni -
sanoivat yhteislausunnossaan: -
"Tämä kyyninen aloite vahingoittaa Israelin kansainvälistä asemaa -
ja pahentaa eristystämme, johon Netanjahu on meidät ajanut.
Se myös vahingoittaa pahasti suhdettamme diasporajuutalaisiin.”
Israelin ulkoministeriön raportin mukaan -
Israelin asema maailmalla saattaa heiketä edelleen tänä vuonna.
Myös Israelin-vastaisia pakotteita voi olla tulossa lisää.
Tämä salainen raportti lähetettiin Israelin edustustoihin maailmalla, -
ja siinä varoitettiin mahdollisesta diplomaattisesta vahingosta Israelille -
johtuen muun muassa: ”siirtokunta- tuotteiden merkitsemisestä; -
varaosatoimitusten lopettamisesta; Euroopan Israelille langettamista -
vahingonkorvausvaatimuksista tuhoista palestiinalaisalueilla -
ja EU:n toimista Israelin hallinnoimalla C-alueella”.
Raportin mukaan on selvää, -
mitä heikkenevä diplomaattinen tilanne merkitsee: -
Euroopan maat jatkavat diplomaattisia toimia, -
kuten palestiinalaisvaltion tunnustamista. Samanaikaisesti -
ne pyrkivät talouskentällä vahingoittamaan Israelin taloutta.
Cohenin mukaan Israelin on otettava huomioon -
Euroopan sisäiset prosessit, EU:n mahdolliset tulevaisuudenkehitykset -
ja ääriliikkeiden sekä radikaali- oikeiston ja -vasemmiston kasvu.
Merkitystä on myös Kreikan ja Ranskan tulevilla vaaleilla.
Kaikki nämä saattaisivat merkitä loppua erityissuhteille Israeliin.
Jerusalemin Beit Safafan alueella epäillään tapahtuneen viharikos.
Arabinaapuruston asukkaiden ajoneuvoista oli puhkottu renkaita, -
joista yhteen oli tuhrittu sanat "kielletyllä alueella".
Poliisi saapui paikalle ja on ryhtynyt tutkimaan tapausta.
USA:n ulkoministeri Kerry saapui eilen Geneveen -
Iranin ydinneuvottelujen edellä ja tapaa siellä Iranin ulkoministerin.
He etsivät jälleen keinoja päästä ydinsopimukseen, -
kun neuvottelijat epäonnistuivat toistamiseen marraskuussa -
itse-asetetun takarajan saavuttamisessa.
Iranin ulkoministeri Zarif on puhunut sovittelevaan sävyyn -
uudesta yrityksestä lopettaa 12- vuotinen kiista Iranin ydinohjelmasta, -
jota maa itse väittää rauhanomaiseksi.
Länsimaat pelkäävät kuitenkin Iranin tavoittelevan ydinasetta.
USA:n ja Iranin ulkoministereiden tapaamisen jälkeen -
käydään alemman tason neuvotteluja Iranin ja P5+1-maiden -
(USA, Venäjä, Kiina, Ranska, Britannia ja Saksa) välillä.
Koko ryhmän yhteisneuvottelut pidetään 18.1.2015.
Vuonna 2013 P5+1-maat ja Iran solmivat esisopimuksen, -
jossa Iranilta odotettiin ydintoimien keskeyttämistä.
Sille luvattiin vastaavasti helpotusta talouspakotteisiin.
Kun marraskuussa ei saatu kattavaa sopimusta aikaiseksi, -
esisopimusta pidennettiin jälleen 7 kuukaudella.
Iranin ja länsimaiden viranomaisten mukaan -
erimielisyyksiä on edelleen Iranin uraaninrikastuksesta, -
talouspakotteiden nostamisen aikataulusta ja muista aiheista.
Pentagon ilmoitti, että USA:n armeija on edistynyt -
ponnistuksissaan löytää maltillisia syyrialaiskapinallisia, joita voidaan -
kouluttaa ISILin vastaiseen taisteluun. Koulutus voisi alkaa tänä keväänä.
Pentagonin lehdistösihteeri John Kirby iloitsi Turkin lausunnoista, -
joissa viitattiin Turkin ja USA:n suunnitelmiin -
solmia tässä kuussa sopimus -
maltillisten syyrialaiskapinallisten kouluttamisesta ja varustamisesta.
Se on osa ISILin vastaista operaatiota Syyriassa.
Kenraalimajuri Nagata, joka on USA:n Lähi-idän erityisjoukkojen komentaja, -
neuvottelee parhaillaan Syyrian oppositioryhmien kanssa, -
joiden joukoista pyritään löytämään yksilöitä koulutustarkoituksiin.
USA tavoittelee 5 000 syyrialais- kapinallisen vuosittaista kouluttamista-
kolmen vuoden ajan. Turkki, Saudi-Arabia ja Qatar -
ovat lupautuneet tarjoamaan koulutuspaikkoja.
Kirby ei kertonut tarkemmin, missä koulutus alkaisi.
Koulutukset eivät vielä ole alkaneet.
Kolme maata on lupautunut tarjoamaan koulutuspaikkoja: -
Turkki, josta juuri mainitsin, Qatar sekä tietysti Saudi-Arabia.
Keskustelemme myös muiden alueellisten kumppaneiden kanssa -
heidän mahdollisista osuuksistaan.
Ponnistukset jatkuvat ja odotamme vauhtiin pääsyä.
Jos edistymme tätä tahtia kuin nyt, uskomme, -
että voisimme aloittaa maltillisen opposition koulutuksen alkukeväästä.
Kun Kirbyltä tiedusteltiin operaation uhreista, -
hän kertoi USA:n puolustusosaston uskovan, -
että useita satoja islamistitaistelijoita on kuollut, -
mutta kaikkia kuolleita ei voida jäljittää, eikä tappaminen ole tavoite.
En pysty sanomaan ISIL-taistelijoiden tarkkaa lukumäärää.
Se on kuitenkin useissa sadoissa.
Haluaisin korostaa kahta asiaa. Meillä ei ensinnäkään ole keinoja -
laskea kaikkia kuolleita. Toisekseen, se ei ole tavoitteemme.
Mitä vähemmän näitä kavereita on liikkeellä, sen parempi tietysti.
Mutta päämäärämme on heikentää ja tuhota heidän voimavaransa.
Emme aio ryhtyä ruumiidenlaskentaan.
Kirby sanoi, että USA:n armeija tutkii aktiivisesti useita tapauksia, -
joissa USA:n iskut ovat saattaneet aiheuttaa siviiliuhreja, -
mutta yksityiskohtia hän ei voinut antaa.
Sotilasvirkamiehet ovat yleensä kiistäneet syytteet siviiliuhreista.
Kiitos seurasta!
Rukoilkaa rauhaa Israelille ja Jerusalemille!
Olen Jair Pinto. Hyvää illan jatkoa, nähdään huomenna!
Suomennos: Sirpa Bågman